**Şah-Mat!**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când te-am văzut, erai kaki

din cap până-n picioare,

păr castaniu, irişi căprui,

plăcută asortare...

La prima noastră întâlnire

erai nespus de fericit,

un piersic roz păreai în zare,

de floare troienit.

Şi îţi venea nespus de bine

în rozul de amant nebun,

aveai un zâmbet în privire,

parcă îl văd şi acum.

Într-o rece zi de iarnă,

chiar în ziua de Crăciun,

mi-ai cerut să-ţi fiu soţie

şi te-am acceptat stăpân.

Stăpân al visurilor mele,

sub bradul verde-mpodobit,

mi-ai oferit a ta iubire

şi dragostea ce ne-a unit.

Dar, într-o bună zi de vară,

în lanul galben - ce splendoare,

gelos fiind pe-a mea privire

m-ai zis că sunt floare de soare.

Eu ţi-am răspus: „dacă sunt floare

ar trebui să fii tu soare”...

ş-atunci n-aş fi a orişicui

ci aş fi „floarea-soarelui”!

Viaţa noastră - o vâltoare,

şi-a urmat cursul spre zenit

şi mi-a rămas frumoasa floare,

ce tu mi-ai dăruit.

Mai cred şi azi că-i o minune,

în ea pe tine te revăd

şi regretăm că ai plecat

din lumea asta trecătoare - Şah-Mat!